قاهره کې د گوند اخوان المسلمون په دفتر حمله، اړې گړې کې ٥ کسان وژل شوي
د حکومت مخالفین وايي مصر کې روان سیاسي اړې گړې کې پنځه کسان وژل شوي دي. د صدر محمد مورسي خلاف احتجاجونو کې د اتوار د ورځې نه زیاتوالی راغلی دی. د اتوار په ورځ په ټول هیواد کې په لکونو خلکو د ښاغلي مورسي خلاف احتجاجونه کړې دي او د هغه د استفا غوښتنه يي کړې ده
د مصر سرښار قاهره کې د صدر محمد مورسي واکمن گوند اخوان المسلمون په مرکزي دفتر د مورسي خلاف احتجاج کونکو حمله کړې ده، دفتر کې سامانونه مات گوډ کړې دي او سیاسي اړې گړې کې پنځه کسان وژل شوي دي. د گل په ورځ لیدلی کیدل چې مظاهرین د اخوان المسلمون په دفتر کې کړکۍ او ښیښې ماتوي، سامانونو ته اور اچوي او د دفتر نه فائلونه او میز کرسۍ تښوي. دفتر د حملې نه وړاندې خالي کړی شوی وو. یوه ورځ وړاندې په دفتر د کاڼو او او لگونکو بمونونو حمله شوي وه. د اخوان المسلمون په دفتر د حملې په ځواب کې د دفتر ددننه نه ډزې شوي دي. د حکومت مخالفین وايي مصر کې روان سیاسي اړې گړې کې پنځه کسان وژل شوي دي. د صدر محمد مورسي خلاف احتجاجونو کې د اتوار د ورځې نه زیاتوالی راغلی دی. د اتوار په ورځ په ټول هیواد کې په لکونو خلکو د ښاغلي مورسي خلاف احتجاجونه کړې دي او د هغه د استفا غوښتنه يي کړې ده. د مظاهرو اغاز قاهره کې د تحریر چارسو نه شوی دی چرته چې د پخواني صدر حسني مبارک خلاف هم مظاهرې شورو شوي وې. مخالفین وايي مورسي یواځې په واک اختیار خپل لاس مظبوطول غواړي او حکومت يي د هیواد اقتصادي چارې سمولو کې ناکامه شوی دی.